Gheorghe Mureșan

Georgė Dumitru Murešanas (, g. 1971 m. vasario 14 d.) – Rumunijos krepšininkas, žaidęs NBA lygoje nuo 1993 iki 2000 m. Jis yra aukščiausias žaidėjas NBA istorijoje (2,31 m).https://www.sportscasting.com/what-happened-to-gheorghe-muresan-the-tallest-player-in-nba-history/ G. Murešanas yra laikomas vienu geriausių Rumunijos krepšininkų.https://lowkeynba.com/nba-players-romania/

 Karjera 

 Klužo-Napokos „U-BT“ (1991–1992 m.) 
G. Murešanas pradėjo savo krepšinio karjerą Klužo-Napokos „U-BT“ komandoje, su kuria 1992 m. tapo Rumunijos krepšinio lygos čempionu.

 Po Ortezo „Élan Béarnais“ (1992–1993 m.) 
Krepšininkas rungtyniavo Po Ortezo „Élan Béarnais“ komandoje ir 1993 m. tapo Tournoi des As čempionu.

 NBA (1993–2000 m.) 
1993 m. NBA naujokų biržoje Vašingtono „Bullets“ pasirinko jį 30-uoju šaukimu. Jis yra vienintelis rumunas, žaidęs NBA. Savo debiutiniame sezone jis sužaidė 54-ias rungtynes, per kurias vidutiniškai pelnė 5,6 taškus, atkovojo 3,6 kamuolius.

1995–1996 m. NBA sezone jis vidutiniškai pelnė 14,5 taškus per rungtynes (daugiausiai karjeroje) ir sezono pabaigoje buvo apdovanotas NBA didžiausią pažangą padariusio žaidėjo apdovanojimu.

1995–1996 m. ir 1996–1997 m. NBA sezonuose jis pirmavo lygoje pagal metimų pataikymo procentą.

G. Murešanas 1997–1998 m. NBA sezone dėl įvairių traumų nesužaidė nei vienų rungtynių.

1999 m. G. Murešanas prisijungė prie Naujojo Džersio „Nets“ komandos, su kuria jis sužaidė 31-as rungtynes.

 Sugrįžimas į Po Ortezo „Élan Béarnais“ (2000–2001 m.) 
Pabaigus savo NBA karjerą, 2000 m. G. Murešanas sugrįžo į Po Ortezo „Élan Béarnais“. 2001 m. jis tapo LNB čempionu, o sezono pabaigoje G. Murešanas atsistatydino.https://www.gsp.ro/sporturi/baschet/special-gsp-ghita-muresan-vorbeste-sincer-si-direct-despre-viata-in-america-si-despre-baschetul-romanesc-85-dintre-jucatorii-care-se-retrag-din-nba-raman-fara-bani-542147.html

 Pasiekimai 

 NBA didžiausią pažangą padaręs žaidėjas (1996 m.)
 LNB čempionas (2001 m.)
 Tournoi des As čempionas (1993 m.)
 Rumunijos krepšinio lygos čempionas (1992 m.)

 Išnašos 

Kategorija:Rumunijos krepšininkai